# data[].attributes.attachment_link.readable_text
- Ungdomslitteraturen flommer over av dystopier, skrev NRKs litteraturkritiker Anne Cathrine Straume da hun for ett år siden gjorde en oppsummering av vårens ungdomsbøker.

I år har hun tatt en titt på de mer realistiske bøkene.
- Jeg liker at disse bøkene beskriver samfunnet vårt, her og nå, den hverdagen unge mennesker lever i og de utfordringene de møter i det virkelige livet, sier Straume.

Litteraturkritiker Anne Cathrine Straume har tatt en titt på fem ferske realistiske ungdomsbøker.
Foto: Hilde Bjørnskau

Hun peker på Kathrine Nedrejord og Lene Ask som gode eksempler på forfattere som skriver om hvor viktig det er å våge å være seg selv.

- De skriver frem en erkjennelse av at det er greit å være annerledes. Hovedpersonene utsettes alle for viktige valg, som i fantasy-litteraturen, men de bøkene jeg har valgt ut, beveger seg innenfor en realistisk ramme.

Anne Cathrine Straumes lesetips
"Mørket kommer innenfra"​ av Tyra Teodora Tronstad
En skremmende realistisk fortelling fra et fiktivt, borgerkrigsrammet land. Voldelige grupper gjør opprør mot myndighetene. Tenåringene Linnea og Max blir involvert i konflikten og blir tvunget til å handle på tvers av sin egen overbevisning.

Dette er en høydramatisk fortelling som bekrefter utsagnet om at sannheten er det første offeret i en krig. Tronstad skildrer en hverdag som kan være virkelighet for mange av krigsflyktningene som kommer til Norge akkurat nå.
"Hvem er jeg når du blir borte"​ av Kathrine Nedrejord
Hvor ofte leser du en roman fra Kjøllefjord i Finnmark? Kathrine Nedrejord har valgt en bygd hun kjenner godt for å vise hvor vanskelige det kan oppleves å være annerledes på et lite tettsted.

Klassiske ungdoms-temaer som forelskelse og identitet turneres fint i en bok som understreker viktigheten av å være seg selv. Og skal du være deg selv, må du ha støtte fra venner eller familie. Godt om utfordringene ved å ha ulike typer følelser i kroppen på én og samme tid.
"Det hjelper ikke å blunke"​ av Lene Ask
Også Lene Asks første roman for ungdom handler om finne ut av det med seg selv. Den postulerer at også den som er annerledes kan bli elsket. Og elsket blir enebarnet Lilly av sine kjærlige og vakre foreldre. Selv føler hun seg stygg, med et oppsiktsvekkende arr midt i fjeset.

Lene Ask har et åpent blikk for detaljer og beskriver nennsomt den usikkerheten som er så gjennomgående for de fleste i ungdomsårene. Kan svakhet vendes til styrke?
"Det er bare kjærlighet"​ av Sverre Henmo
Hvor mange ungdomsromaner handler om forelskelse? Sverre Henmo skildrer en forelskelse med forviklinger. Jonathan lures inn i et kjæresteforhold med en jente han slett ikke liker, bare for å støtte sin beste venn.

Men hvor langt skal lojaliteten til kameraten gå? Hvordan komme seg ut av en umulig situasjon der du uansett blir nødt til å såre noen? Ærlighet varer lengst, er erfaringen Sverre Henmos tenåringsgutt gjør seg. Humoristisk og tilforlatelig roman som ikke bruker lettvinte triks for å maksimere handling eller plot.
"Danielle"​ av Ida Jackson
Røff historie om løvetannbarnet Danielle, som vokser opp i Oslo med en alenemor som ikke er skikket til å ta vare på et barn. Jeg-fortelleren fremstår som tøff i trynet, men er mer naiv enn hun vil innrømme. Utagerende ungdomsliv på Grünerløkka skildres med raus flyt av alkohol, narkotika og sex lenge før lovlig lavalder.

En råere "finne seg selv-historie" enn de øvrige, med en insistering på vennskap som det saliggjørende. Drivende og lett overflatisk skildring av å komme seg gjennom ungdomstiden på tross av et dysfunksjonelt familieliv.

# data[].attributes.attachment_link.description
Ungdomslitteraturen flommer over av dystopier, skrev NRKs litteraturkritiker Anne Cathrine Straume da hun for ett år siden gjorde en oppsummering av vårens ungdomsbøker. I år har hun tatt en titt på de mer realistiske bøkene. - Jeg liker at disse bøkene beskriver samfunnet vårt, her og nå, den hverdagen unge mennesker lever i og de utfordringene de møter i det virkelige livet, sier Straume.

# data[].attributes.attachment_link.description
Snart virvles Lyra inn i en verden hun aldri visste eksisterte. Hun utsettes for store prøvelser og må legge ut på en lang og farefull reise, uten at hun helt vet hvor hun vil ende opp. Men det haster. Hva om hun ikke rekker å komme fram i tide?

# data[].attributes.body
Novellesamling, humor.

# data[].attributes.attachment_link.description
"Ingen veit kva tid det er over, kva tid hjartet sluttar å slå. Det kan skje kva tid som helst, med kven som helst. Men dette tenkjer ikkje Betty på no, ikkje enno. Det er for tidleg. Ho har enno ikkje møtt Døden." I Stavanger Stories møter vi søskena Betty, Broremann og Duxen.

# data[].attributes.body
Lettlest roman.

# data[].attributes.attachment_link.readable_text
Nytt spill. Nye muligheter. Nye problem.

Endelig er War of Faluza ute. Spillet alle har ventet på. En vennegjeng trer inn i en annen verden enn vår: Den fantastiske spillverdenen Faluza! De begynner rolig med jevn stiging, først må de igjennom en del grinding for å nå nivå 80. Da begynner raidingen. Ved hjelp av en mystisk person som kaller seg Will stiger alle i gjengen raskt. De danner et nytt guild sammen med Will, som blir leder. De trener hardt før spillet åpnes for PvP med pengepremier! Men det er ikke bare i Faluza det er spenning. Det første raidet går skeis, 10 000 euro tapes og noen får skylden. Så bli denne noen overfalt, skamslått og må på sykehus. Hvor sint er det mulig å bli om det går dårlig i et spill? Kan det få deg til å grisebanke noen andre? Og hvem var det som gjorde det? var det noen i gjengen? Hvor godt kjenner de hverandre egentlig? Svarene får du om du leser Gamer

Gamer er en bok om å spille, om samarbeid og om viljen til å bli best. Boken er skrevet for å være lett å lese, og omslaget gjør den lett å plukke opp. Korte setninger og mye luft gjør boken særdeles lettlest. Og i spenningsbøker gjør korte setninger seg veldig godt. War of Faluza eksisterer ikke, men har du spilt World of Warcraft ser du fort for deg hvordan spillet er.

Tor Arve Røssland har også skrevet Sorte-Mathilda. Han kan spenning. Les også hans nyeste bok, Snatch: http://ungdomsboka.blogspot.no/2015/01/snatch-av-tor-arve-rssland.html

Boken er gitt ut av Mangschou forlag og den er på 182 sider.Boken er en del av høstens tXt-aksjon. tXt 15
PS: Se også Facebooksiden, mye moro for gamere.

Bjørn Veen
Gjesdal folkebibliotek

# data[].attributes.attachment_link.description
Nytt spill. Nye muligheter. Nye problem. Endelig er War of Faluza ute. Spillet alle har ventet på. En vennegjeng trer inn i en annen verden enn vår: Den fantastiske spillverdenen Faluza! De begynner rolig med jevn stiging, først må de igjennom en del grinding for å nå nivå 80.

# data[].attributes.attachment_link.readable_text
Danielle (16) er på vei hjem i Oslo-natten. Klokken er snart to, det er vinterkaldt, i høyhælte støvletter detter hun så lang hun er på glatta langs Akerselva. Hun har akkurat forlatt kunstner-kjæresten i sinne, etter at han har foreslått at hun skal ha sex med kompisen hans for penger.

Rasende løvetannbarn

Det er ingen uskyldig jentunge Ida Jackson skildrer. Danielle er en som har smakt på livet, en liten jente med store kunstnerdrømmer, tøff i trynet, men klart mer naiv enn hun vil innrømme. Hun er et løvetannbarn som beskytter moren mot forståsegpåere; etter min mening burde barnevernet vært koblet inn for lengst:

Nok en dysfunksjonell familie
Jeg synes Ida Jackson tar for lett på den grove omsorgssvikten Danielle er utsatt for. Det blir småpent og ufarlig når både moren og Danielle omtales som ekte kunstnere, egentlig, svært intelligente, egentlig, selv om begge har åpenbare problemer med å ta vare på seg selv.
Danielle får uansett erfare at hun trenger vennene sine når det virkelig gjelder. Det er de som er til å stole på, viser Jackson, ikke den alkoholiserte men velmenende moren eller faren som hun aldri har sett.

Nok moralisme: Danielle er en overskuddsjente som sluker livet i fulle drag. Hun priser storbyen Oslo, suger til seg kunstnerambisjonene til den litt eldre guttegjengen i nabolaget - denne gjengen som etterhvert blir så avhengig av sterkere stoffer, kaller henne "herpa", og får henne til å innse at hun må komme seg bort.

Likhetstrekk med TV-serien Skam: Det er vennene som gjelder for 16-åringene i tjukkeste Oslo. Danielle er fryktløs, selvopptatt og mer sårbar enn hun vil innrømme.

Selve livet
I stedet blir hun med i studiesirkelen til Rød Ungdom på Katta i Oslo. Jackson, som selv har vært engasjert ungdomsaktivist, drysser fine doser humor i skildringen av de ulike typene i den nye vennegjengen.
Styrken i romanen er Danielles rå appetitt på livet. Teksten skrives frem nesten som 16-åringen snakker, med utrop som "aargh!", "Buuu", "Ååååå balle. Balle, balle, utflod og livmorhalsfremfall".

Friskt og frekt er språket, men selv om de unge samfunnsdebattantene er skolelys, har jeg ingen tro på at de uttrykker seg slik: "Lizbeths eksamensangst er så synlig at du ikke trenger være kliniker for å diagnostisere den" eller "Nå må jeg gå tilbake til timen, dere". (s. 127-128).
Gjengivelse av chatting i krypterte rom, småprat, utskjelling i store bokstaver gir ellers fortellingen et usminket preg. Stemmen bli nær, her er ingen beklemmende voksen-forfatter som strør om seg med intendert ungdoms-sjargong.
Selvtillit

Slik jeg leser romanen er den en handlingsmettet, dramatisk storbyhistorie der forfatteren også har plantet noen av sine egne gode intensjoner:

Det dreier seg om å vekke ungdommen politisk, gi jenter selvtillit (Danielles venninne Ellinor er av den altfor vanlige, beskjedne typen som alltid bebreider seg selv når noe går galt) og ikke minst fremme jenters seksualitet.

Det er overraskende fint å høre en 16-årig jente si "Jeg må ha deg" til en fyr hun så vidt kjenner, før hun river av ham klærne og tar affære selv (med guttens samtykke, må vite...)

Turbulent ungdomsliv
Danielle forventer ikke blomster, sødmefylte ord eller fast forhold. Hun vil ha sex for sexens skyld. Hvor mange romaner har du lest som sier det samme?
Vil den engasjerte forfatteren for mye? "Danielle" er noe mer enn en actionfylt roman, som den beskrives som på bokomslaget. Dette er en roman som vil underholde, men som også vil provosere, og kanskje inspirere, i beskrivelsen av et motsetningsfylt, turbulent ungdomsliv.
Med "Danielle" gir Ida Jackson unge lesere troen på at det meste er mulig, bare man har gode venner.

# data[].attributes.attachment_link.description
Danielle (16) er på vei hjem i Oslo-natten. Klokken er snart to, det er vinterkaldt, i høyhælte støvletter detter hun så lang hun er på glatta langs Akerselva. Hun har akkurat forlatt kunstner-kjæresten i sinne, etter at han har foreslått at hun skal ha sex med kompisen hans for penger.

# data[].attributes.body
Kort, lettlest, men seriøs bok.

# data[].attributes.attachment_link.readable_text
Kom bak overskriftene og bli kjent med en av de mange millioner flyktninger i verden.

Hver dag hører vi om flyktningtragedier. Om overfylte ferjer som synker i Middelhavet, om uverdige forhold i flyktningleirer, om folk som blir drevet på flukt av nød og krig. Vi leser om ulovlige flyktninger som blir sendt ut av landet, familier som splittes, barn som blir sendt tilbake til en ukjent fremtid. Alle disse skjebnene blir for mange til å ta innover seg, det blir bare tall, bare bilder på en skjerm om noe som ikke angår oss.

Denne romanen viser deg hvordan det er. Hvordan det er å være en av flyktningene som krysser havet, som sniker seg inn landet. Den forteller hvorfor en slik reise gjøres og den viser hva et slikt liv gjør med deg. Denne historien er Samuel sin. Den er ikke sann, men den kunne vært det. I denne boka får du vite hvordan det er å komme uønsket til et annet land. Hvordan det er å ikke ha en fremtid.

Vi møter igjen Samuel og Emilie fra bøkene " Verdensredderne" http://ungdomsboka.blogspot.no/2013/07/verdensredderne-av-simon-stranger.html og " Barsakh ". Men det er en annen Samuel og en annen Emilie enn de vi traff da. De har fått nye erfaringer siden de kysset foran flyktningmottaket på Gran Canaria. Så når Samuel plutselig står utenfor huset til Emilie tidlig en morgen er det ikke duket for et gledelig gjensyn. De er begge redde, redde for hva som skjer nå.

For i virkeligheten er ikke slutten alltid lykkelig. I virkeligheten kan selv den sterkeste knekke. Livet er ikke alltid rettferdig. Det er en vond bok, men en viktig en. Den lærer deg at bak tallene finnes mennesker med ansikt og navn. Mennesker som er noen sin sønn, noen sin datter. Gode mennesker og dårlige mennesker. Du vil få dårlig samvittighet av boka, slapp av, du kan leve med det.

Forfatteren selv leser her et utdrag der Samuel ankommer Oslo:

Her er to andre flyktninghistorier. Disse to har litt mer håp i seg:

Chris Cleave:Little Bee: Noen fortellinger er sanne, men vi vil ikke at de skal være det. Dette kan være historien til en flyktning i Europa, til ei du gikk forbi i dag mens du fiklet med din nye iPhone.

# data[].attributes.attachment_link.description
Kom bak overskriftene og bli kjent med en av de mange millioner flyktninger i verden. Hver dag hører vi om flyktningtragedier. Om overfylte ferjer som synker i Middelhavet, om uverdige forhold i flyktningleirer, om folk som blir drevet på flukt av nød og krig.

# data[].attributes.attachment_link.description
Playground er en lettlest og spennende oppvekstroman fra en tøff amerikansk virkelighet vi kjenner igjen fra film og raptekster. Men det også lett å kjenne seg igjen i en tenåring som sliter med å ta riktige valg. Boka er skrevet av rappern 50 Cent og han har brukt elementer fra egen oppvekst.

# data[].attributes.attachment_link.readable_text
Alfahann er et begrep brukt på lederen av en flokk. Den som har kjempet seg til toppen og holder posisjonen som leder ved å dominere de andre. I biologien er det å få spre sine egne gener det viktigste tegnet på en alfahann. I dagligspråk brukes ordet alfahann ofte på en dominerende og sterk person, en som alle jentene vil være med og gutten vil bli.

Mennesket har alltid dyrket helter. Det kan være i sagn, bøker, filmer og spill. Tor, Conan, James Bond, og Master Chief. Den sterke som nedkjemper alt og alle og får den flotteste dama. Dette til tross for at vårt fortrinn som art er å kunne samarbeide og bruke verktøy. Få hadde overlevde alene i slåsskamp med en bjørn. Vi hadde ikke klart å bygge våre hus, vårt samfunn, langt i fra noe så avansert som internett alene. Vårt samfunn har så mange hjelpemiddel, så mange fallskjermer at vi trenger ikke styrke for å overleve. Så det å være den sterkeste er kun viktig for selvbildet, for idealet lever videre i våre historier, i vårt hode og vi bruker sosiale media for å vise det . Å vise redigerte og utvalgte bilderfor å gi inntrykk av et perfekt liv.

Hovedpersonen Torstein har nesten et perfekt liv. Flink, veltrent, ser godt ut og er sammen med ei jente som går på vgs, selv går han i 10. trinn. Han har i det siste begynt å trene på treningsstudio sammen med bestevennen, han legger selvsagt ut treningsbilder på Instagram. Hva kan gå galt? Men vi vet at noe går galt for boken begynner med Torstein på knærne med en pistol mot tinningen og gråtkvalt hvisker han et navn "Viktoria". Hva har skjedd?

Alle får vondt en gang. Det kan være å falle på sykkel eller å miste noen du er glad i. Hvordan reagerer du på smerte? Kryper du sammen i en ball og gjemmer deg? Eller slår du tilbake for å glemme smerten? Torstein går for det siste, han har nådd bunnen og mistet frykten. Det begynner med #Alfahann og ender så brutalt. Dette er en historie om å takle smerte, om å takle oppmerksomhet. Om trening, doping og skadevirkninger. Om en pistol og et knust hjerte.

En tankevekkende bok om å være ungdom i dag. Her var ingen pekefinger, men heller det faktum at enhver handling har en konsekvens. Og slutten, den gir deg ikke alle svar, men mye å tenke på. Kanskje du kan lære noe av denne historien.

Boken er på 327 sider og er gitt ut av Gyldendal. Den finnes også på som ebok

# data[].attributes.attachment_link.description
Alfahann er et begrep brukt på lederen av en flokk. Den som har kjempet seg til toppen og holder posisjonen som leder ved å dominere de andre. I biologien er det å få spre sine egne gener det viktigste tegnet på en alfahann.